Герко Юлія Збігнеўна,

настаўнік-дэфектолаг,

 Дзяржаўная ўстанова адукацыі “Залескі навучальна-педагагічны комплекс дзіцячы сад – сярэдняя школа Вілейскага раёна”

**Тэма**: Гукі [л], [л’], літара Л, л. 1 клас (АНМ 3уз.м.р. і НВАНМ)

**Мэта**: фарміраванне навыку дыферэнцыраваць гукі л і л’ у складах, словах, сказах.

**Адукацыйныя задачы:**

1. Дыферэнцыраваць гукі [л], [л’] у складах, словах, сказах.

2. Фарміраваць навык чытання складоў і слоў.

3. Фарміраваць уменне вылучаць першы гук у слове; падбіраць словы на дадзеныя гукі; суадносіць схему і слова; дзяліць словы на склады.

4. Удасканальваць у мове прадметна-прасторавыя прыназоўнікі.

5.Развіваць навыкі гукалітарнага аналізу і сінтэзу.

6.Развіваць звязную мову.

**Карэкцыйныя задачы:**

1. Развіваць слыхавую і зрокавую ўвагу, памяць, мышленне.

2. Развіваць фанематычнае ўспрыманне.

3. Развіваць агульную і дробную маторыку.

4. Развіваць інтанацыйную выразнасць мовы.

**Выхаваўчыя задачы:**

1. Выхоўваць самастойнасць і навык самакантролю за сваёй мовай.

2. Выхоўваць уменне супрацоўніцтва.

**Абсталяванне:** лялечны тэатр, сігнальныя карткі для кожнага вучня, прадметныя малюнкі, гульня «Злаві рыбу», набор літар, камп’ютар, канверты з заданнямі, палачкі махрушкі, пясочныя планшэты, 3 карзіны, цеста для лепкі.

**Ход занятку**

**1. УВОДНАЯ ЧАСТКА**

- Добры дзень, дзеткі, дзяўчынкі і хлопчыкі.

-Дзеці, павітайцеся калі ласка і вы.

*Дзеці паварочваюцца да гасцей і вітаюцца “па - ланцужку".*

-Добры дзень, сонца залатое, *(Вадзім)*

-Добры дзень, неба блакітнае, *(Віка)*

-Добры дзень, вольны ветрык, *(Мацвей)*

-Добры дзень, маленькая сняжынка. *(Надзея)*

-Добры дзень, госці нашы. *(Вітаюцца хорам)*

**2. АСНОЎНАЯ ЧАСТКА**

**2.1.Падрыхтоўчы этап**

**1)** -Сёння да нас у госці прыйдзе нейкі казачны герой. А хто гэта ? Нам трэба даведацца.

-На дошцы змешчаны малюнкі, патрэбна вылучыць першы гук і прымацаваць патрэбную літару. Калі вы правільна зробіце заданне, то прачытаеце імя нашага госця. *(Названую літару вучні бяруць са стала і прымацоўваюць з дапамогай магнітаў)*


 К А Л А Б О К

***2) Артыкуляцыйная гімнастыка***

* А хто памятае, як калабок з’явіўся ў казцы?

 *Выслухоўваюцца адказы дзяцей.* (Дзед папрасіў бабулю па корабу паскрэбці, па засеку памесці, і наскрэбці мукі на калабок.)

 **Кораб**- вялікая пасудзіна з бяросты, для захоўвання або пераноскі чаго –небудзь.

 **Засек**-агароджанае месца, для захоўвання збожжа.

* А вось нашы дзядуля і бабуля да нас завіталі*. (Ставім лялек ў акенца шырмы)* Яны будуць пячы калабок. А мы з вамі ім дапаможам.

Дзед і баба дружна жылі,

Калабок рашылі спячы.

Па корабу баба паскрэбла,

*(практыкаванне “грэбень”)*

Па засеку памяла,

*(практыкаванне “маляр”)*

Хутка цеста замясіла.

*(практыкаванне “месім цеста”,  пакусаць язык зубамі - та-та-та )*

І атрымаўся калабок, (*паставіць калабка за шырму)*

*(надзьмуць шчокі)*

Калабок - румяны бок!

*( надзімаць то адну, то другую шчаку)*

Вось акенца адчыніла,

*(практыкаванне “бегемот”)*

Калабок там палажыла.

*(практыкаванне “лапатачка”)*

***3) Пастаноўка тэмы і мэты занятка***

* Надакучыла калабку ляжаць і вырашыў ён пагуляць. Саскочыў ён з акенца і пакаціўся, спяваючы вясёлую песенку. ЛА-ЛА-ЛА…… ЛЯ-ЛЯ-ЛЯ….

*(Праслухаць на камп’ютары песню, потым вучні спяваюць разам)*

* Якія гукі вы пачулі ў песні калабка? (Л і Л’)
* Сёння на занятку мы пазнаёмімся з гукамі Л, Л’ і літарай Л. Навучымся іх адрозніваць і правільна ўжываць у мове.

*(Прымацаваць да дошкі літару Л і пад ёю зялёны і сіні квадрат.)*

**2.2.Фарміруючы этап**

1. **Развіццё фанематычнага слыху (вароты)**

-Коціцца калабок, коціцца, раптам перад ім вароты.*(Вароты стаяць перад шырмай.)* Вароты адчыняцца толькі тады, калі калабок справіцца з заданнем. Дзеці, давайце дапаможам нашаму госцю.

 -Паслухайце склады і словы. Калі вы пачуеце мяккі гук [Л’ ], падніміце зялёны квадрацік, калі цвёрды гук [Л ] – сіні квадрат.

***Ла, лу, лі, ле, лы, ля, лю, лэ, ло, лё.***

***Лямпа, ластаўка, ліса, лужа, лес, ліпа, клас, апельсін, стол, яблык, зямля, калабок*, лось, лімон, літара.**

-Малайцы справіліся з заданнем, вароты адчыніліся.

1. **Развіццё зрокавай увагі і ўспрымання (заяц)**

-Коціцца калабок, коціцца, а насустрач яму выбягае зайчык.

(*Адзін з вучняў (Віка) трымае зайчыка і гаворыць словы).*

-Калабок, калабок! Я цябе з’ем*.*

- Не еш мяне, зайчык, я выканаю любое тваё жаданне.

- Вось табе канверт, справішся з заданнем, можаш тады каціцца далей*.(Вучань дае канверт і садзіцца)*

**Заданні**

1. ***“Літара зламалася” Скласці літару.***

****

1. ***Пабудаваць літару Л з палачак-махрушак.***
2. ***Знайсці і закрэсліць усе літары Л***

****

1. ***Прапісаць літару Л у сшытку.***

-Малайцы! Справіліся з заданнем зайца.

1. **Фарміраванне навыку чытання складоў і слоў (воўк)**

-Коціцца калабок, коціцца, а насустрач яму выбягае воўк.

 *(Адзін з вучняў (Мацвей) трымае ваўка і гаворыць словы)*

-Калабок, калабок! Я цябе з’ем*.*

- Не еш мяне, воўк, я выканаю любое тваё жаданне.

- Вось табе канверт, справішся з заданнем, можаш тады каціцца далей.

*(Вучань дае канверт і садзіцца)*

**Заданне “Злаві рыбку”**

Па чарзе вучні падыходзяць да стала і з дапамогай магнітнай вуды ловяць рыбкі са складамі.

*Патрэбна прачытаць склад, сказаць які гук (цвёрды, мяккі) і прыдумаць як мага больш слоў, якія пачынаюцца з дадзенага склада. Астатнія дзеці могуць дапамагаць утвараць новыя словы. Потым вучань адшуквае склад на стале і прымацоўвае да дошкі.*

Ла- (**лапа**, лаза, лак, лама, ландыш, лапата, ластаўка)

Ле- (лес, лента, лекар, лепка, лесавік, **лета**, леў)

Лі- (**ліса**, ліст, лівень, лілія, лімон, лісце, літара, лічба)

Лу- (луг, **лужа**, лупа, лубін, лук, лунка)

*Другая частка слова знаходзіцца на дошцы, патрэбна яе прачытаць і далучыць да першай часткі, а потым з гэтымі словамі будуем сказ.*

-Малайцы! Справіліся з заданнем ваўка.

1. **Маляванне на пясочных планшэтах і замацаванне прадметна –прасторавых прыназоўнікаў.** *(У момант малявання гучыць ціхая музыка)*

-Зараз мы з вамі трошкі адпачнём, памалюем на пясочных планшэтах.

-Злева ўверсе малюем сонейка.

-Справа збоку - дрэва.

-Каля дрэва - пянёк.

- З ніжняга левага вугла ў правы верхні вугал малюем сцяжынку.

-На сцяжынцы малюем калабка.

- Над калабком - птушачку.

1. **Складовы аналіз слоў (мядзведзь)**

-Коціцца калабок, коціцца, а насустрач яму выбягае мядзведзь.

 *(Адзін з вучняў (Вадзім) трымае мядзведзя і гаворыць словы).*

-Калабок, калабок! Я цябе з’ем*.*

- Не еш мяне, мядзведзь, я выканаю любое тваё жаданне.

- Вось табе канверт, справішся з заданнем, можаш тады каціцца далей*.*

*(Вучань дае канверт і садзіцца)*

**Заданне “Раскладзі маліны па карзінах”**

*Вучні выходзяць і садзяцца на паляну (дыван) і збіраюць маліну.*

-Што мішка любіць есці? (Мёд, маліны)

-Перад вамі 3 карзіны, на якіх пазначаны лікі 1, 2, 3, (колькасць складоў). Вам патрэбна браць па адной маліне, назваць слова, падзяліць на склады і пакласці ў карзіну.



Словы-малюнкі: лапата, ліса, лужа, луна, ліст, лімон, літара, ластаўка, лыжы, лось, лінейка, ланцуг, лапа, лес, люк, лёд, люстэрка.

*-У слове лапата -3 склады, я пакладу ў карзіну з лічбай 3.*

 *(Першае слова паказвае настаўнік*)

Пасля кожнага малюнка настаўнік задае пытанне:

-Што ты паклала(ў)? ( ***Лапату.)(В.с.)***

-Чаго ў цяне не стала? ***(Лапаты.)(Р.с.)***

-Малайцы справіліся з заданнем мядзведзя.

**2.3.Этап самастойнай работы**

***Работа ў групах і дыферэнцыраванае заданне для кожнага вучня(ліса)***

-Коціцца калабок, коціцца, а насустрач яму выбягае ліса.

*(Адзін з вучняў (Надзея) трымае лісу і гаворыць словы).*

-Калабок, калабок! Я цябе з’ем*.*

- Не еш мяне ліса, я выканаю любое тваё жаданне.

- Вось табе канверт, справішся з заданнем, можаш тады каціцца далей*,* а калі не справішся, то я цябе з’ем.

 *(Вучань дае канверт і садзіцца )*

**а) Заданне для работы ў групах**

- Вам неабходна суаднесці схему слова з малюнкам, першыя дзве літары надрукаваны, замест астатніх стаяць кропачкі. Працаваць патрэбна парамі.

|  |  |  |  |  |
| --- | --- | --- | --- | --- |
| ЛА\*\*\*\* | ЛА\*\* | ЛІ\*\* | ЛЫ\*\* | ЛУ\*\* |

    

*Самаправерка (на адваротным баку дошкі).*

**б) Дыферэнцыраванае заданне**

**Вадзім**

Знайсці чацвёрты лішні.(3 малюнкі з гукам [л] і 1 малюнак з гукам[ л’])



**Мацвей**

Скласці схему слова.

ЛІСА

|  |  |  |  |
| --- | --- | --- | --- |
|  |  |  |  |

**Віка**

Назваць словы з літарай Л

****

Леў, ластаўка, ліса, ландыш, лапата, лупа, ліст, лімон, лятучая мыш, леапард, палівачка, цыбуля.

**Надзея**

Прачытаць словы па складах. “З горкі на горку”

 ПА ПА КА ЛА

ЛА ЛІ РА СА ТО

1. **ЗАКЛЮЧНАЯ ЧАСТКА, РЭФЛЕКСІЯ**

а) -Малайцы вучні, вы сёння добра працавалі.

 -З якой літаркай мы з вамі пазнаёміліся, якія гукі яна мае?

б) -Каб нашаму калабку не сумна было заставацца аднаму, мы злепім яму сяброў.

 - Калі вам спадабаўся наш занятак і ў вас усё атрымоўвалася, у калабка будзе ўсмешка. Калі не зусім усё атрымоўвалася і было не зусім цікава, то роцік будзе праменькі.

 - Я думаю нашы госці таксама хочуць паказаць свае пачуцці, і злепяць калабка разам з вучнямі.

в) -Каб нашы госці не сумавалі, што ім патрэбна развітвацца з казачным героям, з іх дзяцінства, вучні і калабок падрыхтавалі вам падарункі.